Gantši ge motho a dirile phošo, a ka fetša nako e ntši le matla a latofatša ba bangwe goba a lokafatša seo a se boletšego goba a se dirilego. Go e na le go dira seo, ge o kgopišitše motho yo mongwe, ke ka baka la’ng o sa no mo kgopela tshwarelo gomme wa lokiša phošo ya gago ke moka wa boloka segwera sa lena se tiile? Na o kile wa dira phošo yeo e ilego ya tsenya wena goba motho yo mongwe mathateng? Go e na le go ikgalefela goba go latofatša batho ba bangwe, ke ka baka la’ng o sa no dira sohle se o ka se kgonago go lokiša boemo? Go dulela go gapeletša gore ga se wena o dirilego phošo go ka senya ditaba le go feta le go gakatša bothata. Go e na le moo, ithute phošong ya gago, o e lokiše ke moka o tšwele pele ka bophelo.